**„Lemon Gym“ atidarė moderniausią tinklo sporto klubą Vilniaus „Akropolyje“**

**Spalio 28 dieną Vilniaus „Akropolyje“ atidarytas naujos kartos sporto klubas „Lemon Gym“. Moderniausias tinklo klubas Baltijos šalyse siūlo ne tik populiarias treniruotes, bet ir naujausias pasaulio sporto tendencijas. Tai – pirmasis sporto klubas sostinės prekybos ir pramogų centre „Akropolis“, jis įsikūrė 1627 kv. metrų patalpose.**

„Vilniaus „Akropolis“ nuosekliai plečia paslaugų pasiūlą, kad lankytojams čia būtų patogu ne tik apsipirkti ar pavalgyti, bet ir pasirūpinti gera savijauta. Norime, kad apsilankymas taptų pilnaverte dienos dalimi, kai gali skirti laiko sau, pasportuoti ir iškart rasti viską, ko reikia kasdienai. Tikime, kad naujasis „Lemon Gym“ klubas bus patrauklus ne tik Šeškinės gyventojams, bet ir visiems, vertinantiems patogumą bei modernią sporto aplinką“, – sako Paulius Pocius, „Akropolis Group“ rinkodaros ir komunikacijos vadovas.

Naujasis „Lemon Gym“ sporto klubas išsiskiria savo dydžiu, įranga ir treniruočių įvairove. Net 1627 kv. metrų erdvėje įsikūrusiame sporto klube galima rasti tiek populiarių treniruočių, tiek galimybių atsipalaiduoti.

„Kurdami naująjį „Lemon Gym“ sporto klubą Vilniaus „Akropolyje“ siekėme, kad sportas būtų ne tik veiksmingas, bet ir įdomus, modernus bei prieinamas visiems. Integravome mūsų tinklo populiariausias erdves ir papildėme jas naujausiomis tendencijomis bei treniruočių formatais“, – komentuoja Greta Radzevičienė, „Lemon Gym“ generalinė direktorė.

**Grupinės treniruotės – tarp tendencijų ir bendrystės**

Sostinės „Akropolyje“ įsikūrusiame sporto klube įrengtos dvi modernios grupinių treniruočių salės – „Body & Mind“ ir „Group Workout“ erdvės. Jose vyks tiek jėgos, ištvermės, tiek kūno bei proto balansą lavinančios treniruotės. Tarp naujų treniruočių – ir laikyseną gerinanti bei giluminius raumenis sustiprinanti „Pilates Arc“.

„Grupinių treniruočių pasaulis pastaraisiais metais labai pasikeitė. Žmonės ieško ne tik fizinio krūvio, bet ir bendruomenės, emocinio išsikrovimo, geros muzikos bei aiškios struktūros. Vis labiau populiarėja „smart movement“ (liet. sumanaus judėjimo) koncepcija – treniruotės, kurios lavina ne tik kūną, bet ir sąmoningumą, kvėpavimą, laikyseną“, – pasakoja „Lemon Gym“ grupinių treniruočių vadovė Odeta Kuncaitienė.

Pasak jos, populiariausios išlieka jogos, pilateso, „Full Body Tone“ ir „Circle Training“ treniruotės, o tikras hitas – apatinę kūno dalį stiprinanti „Brazil Butt Lift“, kuri jungia ritmą, judesį ir energiją.

Tarp sporto klubo „Lemon Gym“ naujienų – pirmoji ir kol kas vienintelė HYROX treniruočių erdvė „Lemon Gym“ tinkle. Šis pasaulyje sparčiai populiarėjantis funkcinio sporto formatas sujungia bėgimą ir aštuonias funkcines rungtis – nuo rogučių stūmimo iki kamuolio mėtymo į sieną.

„HYROX treniruotė išsiskiria savo universalumu. Nors įprastai treniruotę sudaro aštuoni funkciniai pratimai, pakaitom su bėgimu, galima koreguoti jos intensyvumą – atlikti 4 ar 5 funkcinius pratimus, koreguoti svorius. Taip pat galima pasirinkti bėgti mažesnius atstumus ar juos pakeisti aktyviais bėgimais pirmyn–atgal. Tik HYROX varžybose dalyvaujantys sportininkai turi įveikti 8-ias vieno kilometro bėgimo atkarpas, pakaitom su visais aštuoniais funkciniais pratimais“, – pasakoja „Lemon Gym“ HYROX treneris Andžej Gunevič.

Iš viso „Lemon Gym“ pasiūlys daugiau kaip 40 skirtingų treniruočių rūšių, pritaikytų skirtingiems poreikiams bei fiziniam pasirengimui.

**Vieta ne tik sportui, bet ir poilsiui**

„Lemon Gym Akropolis Vilnius“ taip pat pasižymi išplėsta „Recovery“ zona su raudonosios šviesos terapija, limfodrenažiniais „Roll Shaper“ masažuokliais, hidromasažo lova ir išmaniu kūno analizės aparatu. Po treniruotės galima atsipalaiduoti saunoje, esančioje tiek vyrų, tiek moterų persirengimo patalpose.

„Mūsų tikslas – kad sportas taptų kasdienybės dalimi, kuri teikia džiaugsmą ir ilgalaikę naudą sveikatai. Norime, kad kiekvienas jaustųsi laukiamas – nesvarbu, ar tai pirmoji, ar šimtoji treniruotė“, – sako G. Radzevičienė.

Naujo sporto klubo „Lemon Gym“ atidarymo Vilniaus „Akropolyje“ dieną, spalio 28 dieną, lankytojai kviečiami į nemokamą šventę nuo 17 val. Čia lauks treniruotės, specialios rungtys, dovanos ir daug geros nuotaikos.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*